Tear down this wall

«Tear down this wall» («riv denne muren») er en berømt utfordring til å rive Berlinmuren fra USAs president Ronald Reagan til den sovjetiske lederen Mikhail Gorbatsjov.

I en tale holdt foran Brandenburger Tor ved muren den 12. juni 1987 utfordret Reagan Gorbatsjov til å rive muren, for å demonstrere at han mente alvor med sitt ønske om mer frihet i østblokken. Selv om muren formelt var ansvaret til myndighetene i DDR, anså USA DDR som en sovjetisk marionettstat.

Reagan holdt talen til tross for innsigelser fra utenriksdepartementet og det nasjonale sikkerhetsrådet. Sikkerhetsrådgiver Colin Powell var en av de viktigste motstanderne av talen.

Den 18. oktober 1989 gikk DDRs leder Erich Honecker av og 9. november samme år falt muren. Det er uenighet om hvor stor betydning, hvis noen, Reagans utfordring hadde for murens fall.

På 20-årsdagen for talen i Berlin ble Victims of Communism Memorial avduket i Washington.

Se også

 Berlinmuren
 Ich bin ein Berliner

Kategori:Taler
Kategori:Berlins historie
Kategori:Ord og uttrykk fra den kalde krigen
Kategori:Engelske ord og uttrykk
Kategori:Hendelser i 1987